
Максат: Балаларны әкиятнең эчтәлеге буенча УМК методикасына таянып сорауларга җавап бирә белергә өйрәтү, сюжетның үсеше артыннан күзәтү. Мәктәпкәчә яшьтәге балаларның уйлау, фикерләү сәләтләрен, сөйләм телләрен үстерү. Куелган сорауларга тулы җөмләләр белән җавап бирә белүләрен ныгыту. Балаларда кеше хәленә керә белүчәнлек,  кайгыртучанлык, ярдәмчеллек, бер-беренә карата игътибарлылык хисләре тәрбияләү.

Җиһазлаү: Экран, компьютер, рәсемнәр, музыка, зур шакмаклар, әкият персонажларның костюмнары, агачлар, бүкәннәр, кәрзин, төрле төсле салфеткалар, руль, йомры икмәк уенчыгы.                               

Тәрбияче: - Балалар керегез, рәхим итегез! Хәлләрегез ничек?(- Әйбәт! )
- Маша, хәлләр ничек?  (- Әйбәт! )  - Спроси у Максима, как его дела?

Бала: - Максим, хәлләр ничек?  ( - Әйбәт! - Яхшы! - Шәп! ) 
                            (Балалар бер-берсенең хәлләрен сорап чыгалар.)
Тәрбияче: - Үзебезнең яхшы кәефебезне башкаларга да бүләк итик!

- Исәнме, Кояш! –Исәнме, Яз! –Исәнмесез, кунаклар! –Хәлләрегез ничек?                                                 

                                                ( Экранда өй рәсеме №1 )
Тәрбияче: - Балалар, карагыз әле, нинди матур өй?!
– Бу өй зурмы?  ( - Әйе, зур.) 
                                                ( Экранда өй рәсеме №2 )

– Бу өйдә кем яши?  (- Әби, бабай, песи, эт, тычкан да бар.)
                                                ( Экранда өй рәсеме №3) 
- Дөрес, әби ник елый икән, балалар? -Почему бабушка плачет?
 (Варианты ответов.)  - Аның Йомры икмәге өйдән чыгып качкан.
- Нишләргә кирәк икән?   (Балалар җавап бирә.)
- Булышырга кирәктер, әбигә ярдәм итик.
- Ә сез Йомры икмәкне эзләргә булышасызмы?  (- Әйе,булышабыз!) 
Тәрбияче: - Балалар, ничек уйлыйсыз, Йомры икмәк кая тәгәрәде икән? 
 (-Урманга)  
- Әйе, урманга киткән, без дә урманга барыйк.  
- Ә нәрсәгә утырып барабыз, урман бит ерак.  (Балалар җавап бирә.)
- Менә монда шакмаклар, алардан нәрсә ясап була икән?   (- Машина...)
            (Әкрен генә көй уйный, балалар  зур шакмаклардан машина төзиләр)

Тәрбияче: - Менә машина да эзер. Машина нинди?  (-Зур.Матур.)   Утырабызмы? ( - Әйе. - Мин утырам. - Мин машинага утырам.)
- Акрам, Надяга  утырырга булыш.  (-Посади Надю)

Бала: - Надя,кил монда,утыр!  (-Рәхмәт!) 
                 (Балалар машинага утыралар, җырлап урманга баралар)
                                        Барабыз, барабыз 

                                        машинада  барабыз.

                                        Әйе шул, әйе шул 

                                     машинада барабыз. ( 2 тапкыр )
Тәрбияче: - Менә килеп тә җиттек. Нинди матур урман аланы, кошлар сайрый, тыңлагыз?! 
                                               ( Урман тавышы яңгырый ) 
- Саф һаваны сулыйбыз, нинди хуш урман исе!
                                          ( Тын алу гимнастикасын ясыйлар )

                                 ( Агач артында Куян качып тора )
Тәрбияче: - Агач артында нәрсә ул? - Имилия, спроси кто это?

Бала: - Син кем?

Куян: – Мин Куян. Мин кечкенә, матур Куян. Исәнмесез, балалар!
Балалар: - Исәнме,Куян! Хәлләр ничек? 

Куян: - Әйбәт түгел, Йомры икмәкне тотып ашарга идем, ә ул качты. Минем ашыйсым килә.

Тәрбияче: - Балалар, Куян нәрсә ярата? 
Балалар:  -  Куян алма ярата. Куян кишер ярата. Куян кәбестә ярата. 

Тәрбияче: - Дөрес, Куянның тамагы ачкан. Карагыз әле, минем кәрзиндә нинди матур, төрле салфеткалар бар, алардан нәрсә ясап була икән?

Балалар:  - Алма.  - Зур алма. - Кечкенә алма.

Тәрбияче: - Матур, тәмле булыр микән? Куянга охшар микән?
- Сез ничек уйлыйсыз?
     ( Музыка уйный. Балалар кәгазь салфеткалардан йомарлап “алмалар” ясыйлар.)
- Чулпан,син нәрсә ясыйсың?(- Мин алма ясыйм.) - Захар!Бу нәрсә?(-Алма.)
– Максим, алма нинди? Зурмы, кечкенәме? ( - Зур алма.) 

– Ярослав, синең алма нинди? ( - Матур, кызыл алма.)

– Маша, бу нәрсә? (- Алма.) – Нинди алма? ( - Тәмле, баллы алма.)
Тәрбияче: - Балалар, алмалар нинди булды? (Балалар җавап бирәләр)
Бик яхшы! Куянны сыйлаганда ничек әйтәбез?

Бала: - Куян, кил монда, утыр!

Куян: - Киләм, утырам,рәхмәт!

Балалар: - Куян, мә алма аша. – Куян, мә зур алма аша. – Куян, мә кызыл алма аша. –Куян, мә тәмле алма аша. 

Куян: - Рәхмәт! Бик тәмле алмалар. Мин алма ашарга яратам. Ул баллы.
Тәрбияче: - Куян, Йомры икмәк кая китте?

Куян: - Ул урман буйлап китте.

Тәрбияче: - Рәхмәт, Куянкай, әйдә безнең белән.
                                   ( Урман тавышы. Бүкән өстендә Аю утыра. )

Тәрбияче: - Балалар, бүкән өстендә нәрсә утыра? – Син кем?

Аю: - Мин Аю. Мин зур Аю. Исәнмесез,балалар!
Балалар: - Исәнме, Аю! Син нишлисең?

Аю: - Мин утырам. Кыш көне озак йокладым, аркам авырта. Массаж кирәк.
Тәрбияче: - Балалар, ә без аю турында массаж уеның беләбез. Аюны да өйрәтәбезме? (- Әйе! Массаж ясыйбыз.)

                               Аю килгән Казанга, 
                               Кереп чыккан базарга.

                               Килгән Аю бал өчен –

                               Сизгән булган бал исен.

                               Тик юлы уңмаган, ди –

                               Акчасы булмаган ,ди.         ( Р. Миңнуллин ) 
              ( Шигырь сөйләп, балалар бер-берсенә аркага массаж ясыйлар.)

Аю: - Рәхмәт, балалар! Миңа ошады, рәхәт булды, аркам да авыртмый.

Тәрбияче: - Аю,  ә син Йомры икмәкне күрмәдеңме? 
Аю: - Күрдем, әнә теге юлдан китте.

Тәрбияче: - Яхшы, Аю, рәхмәт! Әйдә безнең белән Йомры икмәкне эзләргә.
Аю: - Миңа массаж бик булышты, сезнең белән барам.

          ( Урман тавышы. Йомры икмәкне тотып Төлке каршыда басып тора.)
Тәрбияче: - Карагыз әле, кемнәр ул? (- Төлке. Йомры икмәк.)
 – Нишлик икән? Тизрәк Йомры икмәкне коткарыйк.

Балалар: - Исәнмесез! Син кем?
Төлке: - Исәнмесез! Мин Төлке. Мин матур Төлке. Ә син кем?
Балалар: - Мин Рушан, мин малай. – Мин Маша, мин кыз.

Төлке: - Ә бу Йомры икмәк. Ай-яй, нинди матур ,түгәрәк, хушисле, тәмле Йомры икмәк! Мин сине ашыйм. 

Тәрбияче: - Төлке! Тукта әле! Әби белән бабай Йомры икмәкне югалтканнар, бик кайгыралар, елыйлар. Син аны , зинһар өчен, безгә бир әле. Әби – бабай  янына кайтарып куябыз. Балалар,төлкегә матур сүзләр әйтик әле, төлкене мактыйк. Төлке нинди?

Балалар: - Төлке зур. - Төлке матур. - Төлке чиста. - Төлке әйбәт. - Төлке алма ярата. – Төлке кил монда.
Тәрбияче: Төлке, без сиңа җыр бүләк итәбез.
             (Балалар бергәләшеп  “Әйдәгез биибез” җырлы-биюле уенны уйныйлар)

Бар монда зур Төлке,             Бар монда зур Аю,             Бар кечкенә Куян,
Зур Төлке, матур Төлке.       Зур Аю, матур Аю.           Кечкенә матур Куян.                       
Төлке, Төлке кил әле,              Аю, Аю, кил әле,                 Куян, куян,кил әле,
Биеп, биеп кит әле.                Биеп, биеп кит әле.           Биеп, биеп кит әле.
Балалар: - Төлке, Йомры икмәкне бир әле!

Төлке: - Рәхмәт сезгә,балалар! Бик матур җырладыгыз! Йомры икмәкне әби белән бабайга алыгыз. Кунакка мине дә чакырыгыз!

Балалар: - Рәхмәт, Төлке!  - Син әйбәт!  - Син бик яхшы!
 – Саубул Аю!  – Саубул Куян!  - Саубул Төлке!

Тәрбияче: - Йомры икмәкне таптык. Кая безнең машина? Утырыгыз тизрәк балалар. Әби белән бабайга алып кайтып бирик.

                            ( Балалар машинага утыралар, җырлап кайталар)
Кайтып та җиттек. Менә Йомры икмәкне әби белән бабайга калдырыйк. 

                                      ( Экранда Әби белән Бабай рәсеме )

Тәрбияче: - Балалар, урманда безгә нинди хайваннар очрады? ( - Куян, аю, төлке.) 
- Куян нәрсә ашый? Нәрсә ярата? (- Куян кишер, алма, кәбестә ярата.)
 - Аюга нәрсә ясадык? (- Массаж.) 
–Төлкегә нинди бүләк ясадык? ( - Җыр җырладык,биидек.) 
– Без нәрсәне коткардык? ( - Йомры икмәкне.) 
– Сезгә ошадымы? (- Әйе,ошады, шәп булды!) 
– Без әфәриннәрме? Мы молодцы?  (- Молодцы! )
 – Әйе, сез әфәриннәр, булдырдыгыз! Бик яхшы! Молодцы!    Кунакларга да нәрсә әйтергә кирәк? 
 - Рәхмәт! Саубулыгыз!  

